CELEX: C2007/183/28
Language: lt
Date: 2007-08-04 00:00:00
Title: Byla C-225/07 2007 m. gegužės 7 d. Amtsgericht Landau/Isar (Vokietija) pateiktas prašymas priimti prejudicinį sprendimą baudžiamojoje byloje, kurioje kaltinamuoju yra Rainer Günther Möginger

4.8.2007   
            
            
               LT
            
            
               Europos Sąjungos oficialusis leidinys
            
            
               C 183/17
            
         2007 m. gegužės 7 d.Amtsgericht Landau/Isar (Vokietija) pateiktas prašymas priimti prejudicinį sprendimą baudžiamojoje byloje, kurioje kaltinamuoju yra Rainer Günther Möginger
   (Byla C-225/07)
   (2007/C 183/28)
   Proceso kalba: vokiečių
   Prašymą priimti prejudicinį sprendimą pateikęs teismas
   Amtsgerichts Landau/Isar
   Šalis pagrindinėje byloje
   Rainer Günther Möginger
   Prejudiciniai klausimai
   
               1.
            
            
               Ar 1991 m. liepos 29 d. Tarybos direktyvos 91/439/EEB (1997 m. birželio 2 d. Tarybos direktyvos 97/26/EB redakcija) dėl vairuotojo pažymėjimų (1) (toliau — direktyva) 1 straipsnio 2 dalis, 7 straipsnio 1 dalies b punktas, 8 straipsnio 2 ir 4 dalys bei 9 straipsnis turi būti aiškinami taip,
               kad valstybė narė negali atsisakyti pripažinti kitos valstybės narės išduoto vairuotojo pažymėjimo net ir tuo atveju, jei vairuotojo pažymėjimo savininkui pirmosios valstybės narės teritorijoje buvo pritaikyta šios valstybės suteiktos teisės vairuoti atėmimo ar panaikinimo priemonė ir jei kitai valstybei narei išduodant vairuotojo pažymėjimą dar nebuvo pasibaigęs kartu su šia priemone nustatytas draudimo tam tikrą laikotarpį suteikti teisę vairuoti šioje valstybėje narėje terminas?
            
         
               2.
            
            
               Jeigu į pirmą klausimą būtų atsakyta teigiamai:
               Ar minėta direktyva turi būti aiškinama taip, kad pirmosios valstybės narės teismai ir valdžios institucijos gali nesilaikyti abipusio pripažinimo principo, jei asmeniui, turinčiam teisę vairuoti, konkrečiu atveju dėl piktnaudžiavimo teise yra uždrausta remtis kitoje ES valstybėje narėje įgyta teise vairuoti, visų pirma tuomet, kai bendras objektyvių aplinkybių vertinimas rodo, kad, nepaisant to, jog formaliai buvo laikytasi Bendrijos teisėje nustatytų sąlygų, direktyvoje įtvirtinto reglamentavimo tikslas nebuvo pasiektas, ir kai egzistuoja subjektyvus tyčios elementas, pasireiškiantis siekimu gauti Bendrijos teisėje numatytą naudą kitoje ES valstybėje narėje įgytos teisės vairuoti pripažinimo forma, savavališkai sukuriant atitinkamas sąlygas,
               visų pirma
               
                           —
                        
                        
                           kai, pirmosios valstybės narės turimais duomenimis, vairuotojo pažymėjimo savininko nuolatinė gyvenamoji vieta vairuotojo pažymėjimo išdavimo momentu buvo šios valstybės narės, o ne vairuotojo pažymėjimą išdavusios valstybės narės teritorijoje, ir
                        
                     
                           —
                        
                        
                           kai, pirmosios valstybės narės turimais duomenimis, remiantis objektyviomis ir teisme galimomis patikrinti aplinkybėmis reikia daryti prielaidą, jog turintis teisę vairuoti asmuo pirmojoje valstybėje nebūtų turėjęs galimybės teisėtai įgyti teisę vairuoti?
                        
                     
         
      (1)  OL L 237, p. 1.